ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2016 թվականի \_\_\_\_\_\_\_\_\_\_\_\_\_\_-ի N- Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ**

**ՄԱՐՏԻ 10-Ի N 294-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2016 թվականի մարտի 10-ի «Oրենսդրության կարգավորման ազգային կենտրոն» հիմնա­­դրամ ստեղծելու, հիմնադրամի կանոնադրությունը և հոգաբարձուների խորհրդի կազմը հաստատելու, Հայաստանի Հանրապետության 2016 թվա­կանի պետական բյուջեում վերաբաշխում ու փոփոխություններ, Հայաս­տանի Հանրապետության կառավարության 2015 թվականի դեկտեմբերի 24-ի N 1555-ն որոշման մեջ փոփոխություններ կատարելու, Հայաստանի Հանրապետության կառավարության աշխատակազմին գումար հատկաց­նելու եվ Հայաստանի Հանրապետության կառավարության աշխա­տակազմի «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի գործունեությունը դադարեցնելու մասին» N 294-Ն որոշման (այսուհետ՝ Որոշում) մեջ կատարել հետևյալ փոփոխությունը՝

1) Որոշման 5-րդ կետի 3-րդ ենթակետում «6 ամիս» բառերը փոխարինել «12 ամիս» բառերով:

2. Սույն որոշումն ուժի մեջ է մտնում պաշտոնական հրապարակման օրվան հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ**

**ՄԱՐՏԻ 10-Ի N 294-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. ***Անհրաժեշտությունը.***

ՀՀ կառավարության 10.03.2016 թվականի N294-Ն որոշման 5-րդ կետի 3-րդ ենթակետի համաձայն «Օրենսդրության կարգավորման ազգային կենտրոն» ծրագրերի իրականացման գրասենյակ» պետական հիմնարկի (այսուհետ՝ Հիմնարկ) գործունեությունը համարվում է դադարած նշված որոշումն ուժի մեջ մտնելուց 6 ամիս հետո: Որոշումն ուժի մեջ է մտել 31.03.2016 թվականին:

«Ավստրիայի զարգացման գործակալություն» սահմանափակ պատասխանատվությամբ ընկերության աջակցությամբ իրականացվող «Հայաստանի Հանրապետությունում կարգավորիչ գիլյոտին (փուլ 2)» դրամաշնորհային ծրագրի» շրջանակներում 2014 թվականին կնքված դրամաշնորհային պայմանագրի համաձայն դրամաշնորհի 500 000 ԵՎՐՈ գումարի 10 տոկոսը Ավստրիական կողմը պետք է վճարի ծրագրի ավարտից հետո (ծրագրի ավարտը՝ 31.12.2015թ.) արտաքին աուդիտի եզրակացության հիման վրա: Հիմնարկը նշված աուդիտն անցել է 2016 թվականի հունվարին, որի արդյունքները նույն ամսում ներկայացվել են Ավստրիական կողմին: Հիմնարկի բնականոն աշխատանքն ապահովելու և աշխատակիցների սեպտեմբեր-դեկտեմբեր ամիսների աշխատավարձերը ժամանակին վճարելու համար Հայաստանի Հանրապետության կառավարության 10.09.2015թ. N1037-Ա որոշմամբ պահուստային ֆոնդից Հիմնարկին է հատկացվել 25 934 038 ՀՀ դրամ գումար: 29.09.2016թ. դրությամբ Ավստրիայի զարգացման գործակալության կողմից նշված գումարից փոխանցվել է 30 000 ԵՎՐՈ-ն: Մնացած 20 000 ԵՎՐՈ-ն ստանալու և ՀՀ պետական բյուջե փոխանցելու համար անհրաժեշտ է լրացուցիչ ժամանակ:

1. ***Ընթացիկ իրավիճակը և խնդիրները***

Հիմնարկի գործուներությունը ըստ գործող որոշման պետք է դադարեցվի 31.09.2016թ.: «Ավստրիայի զարգացման գործակալություն» սահմանափակ պատասխանատվությամբ ընկերության կողմից գումարի մի մասը ավելի ուշ փոխանցելու դեպքում անհնար է դառնում մինչև Հիմնարկի գործունեության դադարեցումը և ունեցած պարտավորությունների մարումը: Գումարը ուղարկվելու է Հիմնարկի գանձապետական հաշվին, ուստի անհրաժեշտություն է առաջանում չդադարեցնել Հիմնակի գործունեությունը և պահել այդ հաշիվը մինչև գումարի ստացումը:

1. ***Տվյալ բնագավառում իրականացվող քաղաքականությունը.***

Մինչև Հիմնարկի գործունեության դադարեցումը անհրաժեշտ է մարել բոլոր պարտավորությունները:

1. ***Կարգավորման նպատակը և բնույթը.***

Մինչև Հիմնարկի գործունեության դադարեցումը ՀՀ պետական բյուջեի նկատմամբ ունեցած պարտավորությունների մարում:

1. ***Նախագծի մշակման գործընթացում ներգրավված ինստիտուտները և անձիք.***

Նախագիծը մշակվել է ՀՀ կառավարության աշխատակազմի «Օրենսդրության կարգավորման ազգային կենտրոն» ԾԻԳ ՊՀ լուծարման հանձնաժողովի կողմից:

1. ***Ակնկալվող արդյունքը.***

Մինչև Հիմնարկի գործունեության դադարեցումը կմարվի Հայաստանի Հանրապետության կառավարության 10.09.2015թ. N1037-Ա որոշմամբ պահուստային ֆոնդից Հիմնարկին հատկացված 25 934 038 ՀՀ դրամ գումարի պարտքը:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ

ՄԱՐՏԻ 10-Ի N 294-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԿԱՄ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԱՌԿԱՅՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ

«Հայաստանի Հանրապետության կառավարության 2016 թվականի մարտի 10-ի թիվ 294-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ որևէ այլ իրավական ակտերում փոփոխություն կատարելու անհրաժեշտություն չկա:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ

ՄԱՐՏԻ 10-Ի N 294-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Հայաստանի Հանրապետության կառավարության 2016 թվականի մարտի 10-ի թիվ 294-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ պետական բյուջեում ծախսերի կամ եկամուտների ավելացում կամ նվազում տեղի չի ունենա: